**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z., zákona č. 365/2004 Z. z., zákona č. 585/2004 Z. z., zákona č. 614/2004 Z. z., zákona č. 614/2004 Z. z., zákona č. 1/2005 Z. z., zákona č. 82/2005 Z. z., zákona č. 528/2005 Z. z., zákona č. 573/2005 Z. z., zákona č. 310/2006 Z. z., zákona č. 693/2006 Z. z., zákona č. 561/2007 Z. z., zákona č. 139/2008 Z. z., zákona č. 233/2008 Z. z., zákona č. 263/2008 Z. z., zákona č. 460/2008 Z. z., zákona č. 562/2008 Z. z., zákona č. 49/2009 Z. z., zákona č. 108/2009 Z. z., zákona č. 266/2009 Z. z., zákona č. 463/2009 Z. z., zákona č. 594/2009 Z. z., zákona č. 52/2010 Z. z., zákona č. 136/2010 Z. z., zákona č. 373/2010 Z. z., zákona č. 120/2011 Z. z., zákona č. 223/2011 Z. z., zákona č. 231/2011 Z. z., zákona č. 257/2011 Z. z., zákona č. 468/2011 Z. z., zákona č. 324/2012 Z. z., zákona č. 96/2013 Z. z., zákona č. 308/2013 Z. z., zákona č. 352/2013 Z. z., zákona č. 417/2013 Z. z., zákona č. 436/2013 Z. z., zákona č. 495/2013 Z. z., zákona č. 310/2014 Z. z., zákona č. 311/2014 Z. z. a zákona č. 14/2015 Z. z. sa mení a dopĺňa takto:

V § 55 ods. 1 sa slová „pracovné podmienky vrátane nárokov na pracovný výkon“ nahrádzajú slovami „pracovný priestor, pracovné podmienky alebo nároky na pracovný výkon“.

V § 55 ods. 1 sa číslica „50“ nahradzuje číslicou „30“.

V § 55 ods. 1 sa za tretiu vetu vkladá nová veta, ktorá znie: „Občan so zdravotným postihnutím môže dočasne vykonávať prácu v pracovnom pomere aj mimo chránenej dielne alebo chráneného pracoviska, ak je to nevyhnutné na plnenie jeho pracovných úloh a vyplýva to z charakteru jeho práce.“.

V § 55 ods. 7 písm. a) sa číslica „50“ nahrádza číslicou „30“.

Za § 55 sa vkladá nový § 55a, ktorý vrátane nadpisu znie:

„§ 55a

Príspevok na pracovnú prax

(1) Pracovná prax je forma prípravy osoby so zdravotným postihnutím na prácu vykonávaním činnosti, ktorej cieľom je získanie praktických skúseností pre potreby trhu práce v chránenej dielni a na chránenom pracovisku.

(2) Pracovnú prax vykonáva osoba so zdravotným postihnutím v rozsahu 20 hodín týždenne nepretržite najviac počas šiestich kalendárnych mesiacov u právnickej osoby alebo fyzickej osoby, ktorá má zriadenú chránenú dielňu alebo chránené pracovisko. Osoba so zdravotným postihnutím môže absolvovať pracovnú prax len jedenkrát u toho istého zamestnávateľa.

(3) Počas vykonávania pracovnej praxe úrad poskytuje osobe so zdravotným postihnutím paušálny príspevok vo výške sumy životného minima poskytovaného jednej plnoletej fyzickej osobe podľa osobitného predpisu13a) na úhradu nevyhnutných výdavkov na stravovanie, ubytovanie a výdavkov na cestovné z miesta jeho trvalého pobytu alebo prechodného pobytu do miesta vykonávania pracovnej praxe. Paušálny príspevok sa kráti o pomernú časť za každý deň ospravedlnenej alebo neospravedlnenej neprítomnosti na mieste vykonávania pracovnej praxe na základe evidencie dochádzky podľa odseku 8 písm. g). Výsledná suma sa zaokrúhľuje na najbližší eurocent nahor. Príspevok podľa prvej vety úrad poskytne, ak je uzatvorená dohoda podľa odseku 8.

(4) Úrad môže poskytnúť právnickej osobe alebo fyzickej osobe podľa odseku 2 príspevok, ktorý možno použiť na úhradu časti nákladov potrebných na kvalifikované vykonávanie pracovnej praxe, na úhradu časti nákladov na osobné ochranné pracovné prostriedky, pracovné náradie a časti ďalších nákladov, ktoré súvisia s vykonávaním pracovnej praxe, na úhradu časti celkovej ceny práce zamestnanca, ktorý pôsobí ako asistent osoby so zdravotným postihnutím vykonávajúcej pracovnú prax. Účel použitia príspevku sa dohodne podľa odseku 8.

(5) Príspevok podľa odseku 4 sa poskytuje na základe uzatvorenej písomnej dohody medzi úradom a právnickou osobou alebo fyzickou osobou podľa odseku 2 na úhradu časti nákladov, ktoré súvisia s vykonávaním pracovnej praxe, mesačne najviac vo výške 30 % a na úhradu časti celkovej ceny práce zamestnanca, ktorý pôsobí ako asistent osoby so zdravotným postihnutím pri vykonávaní pracovnej praxe, mesačne najviac vo výške 50 % z celkovej ceny práce podľa § 49 ods. 4 vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jednu osobu so zdravotným postihnutím vykonávajúcu pracovnú prax.

(6) Právnickej osobe alebo fyzickej osobe podľa odseku 2 sa poskytuje príspevok podľa odseku 4, ak ku dňu podania písomnej žiadosti o tento príspevok má schválené postavenie chránenej dielne alebo chráneného pracoviska najmenej jeden rok.

(7) Príspevok poskytuje úrad, v ktorého územnom obvode bola zriadená chránená dielňa alebo chránené pracovisko.

(8) Dohoda uzatvorená podľa odseku 5 obsahuje

a) osobné údaje a identifikačné údaje účastníkov dohody,

b) počet osôb so zdravotným postihnutím prijatých na pracovnú prax a dĺžku trvania vykonávania pracovnej praxe jednou osobou so zdravotným postihnutím,

c) druh, rozsah a podmienky vykonávania pracovnej praxe,

d) celkovú výšku, účel, termín a dĺžku poskytovania príspevku podľa odseku 5,

e) počet zamestnancov, ktorí pôsobia ako asistenti osoby so zdravotným postihnutím vykonávajúcim pracovnú prax a týždenný rozsah odpracovaných hodín jedným zamestnancom, ktorý pôsobí ako asistent osoby so zdravotným postihnutím vykonávajúcej pracovnú prax,

f) záväzok úradu, že poskytne príspevok podľa odseku 5 mesačne, najneskôr do 30 kalendárnych dní odo dňa predloženia dohodnutých dokladov,

g) záväzok právnickej osoby alebo fyzickej osoby viesť evidenciu dochádzky osoby so zdravotným postihnutím a predkladať ju mesačne do piatich pracovných dní po uplynutí kalendárneho mesiaca úradu,

h) záväzok právnickej osoby alebo fyzickej osoby, že oznámi úradu každé nedodržanie rozsahu hodín vykonávania pracovnej praxe osobou so zdravotným postihnutím,

i) záväzok právnickej osoby alebo fyzickej osoby, že najneskôr do 15 kalendárnych dní oznámi úradu každé skončenie pracovného pomeru zamestnanca, ktorý pôsobí ako asistent osoby zdravotne postihnutej vykonávajúcej pracovnú prax,

j) podmienky poskytovania príspevku,

k) spôsob kontroly plnenia dohodnutých podmienok,

l) spôsob a lehotu vrátenia príspevku alebo jeho časti v prípade nesplnenia dohodnutých podmienok,

m) ďalšie dohodnuté náležitosti.

(9) Ak právnická osoba alebo fyzická osoba podľa odseku 2 porušila dohodu uzatvorenú s úradom podľa odseku 8 a úrad z tohto dôvodu odstúpil od tejto dohody, novú dohodu je možné uzatvoriť najskôr po uplynutí šiestich mesiacov od odstúpenia úradu od predchádzajúcej dohody.

(10) Úrad uzatvára s osobou zdravotne postihnutou dohodu o podmienkach vykonávania pracovnej praxe, ktorá obsahuje

a) osobné údaje a identifikačné údaje účastníkov dohody,

b) druh vykonávanej pracovnej praxe,

c) začiatok a dĺžku vykonávania pracovnej praxe,

d) záväzok osoby zdravotne postihnutej vykonávať pracovnú prax,

e) záväzok osoby zdravotne postihnutej dodržiavať vnútorné predpisy a pokyny zamestnávateľa a predpisy na zaistenie bezpečnosti a ochrany zdravia pri vykonávaní pracovnej praxe, s ktorými bol preukázateľne oboznámený,

f) záväzok osoby zdravotne postihnutej uhradiť úradu náhradu škody, ktorú spôsobil právnickej osobe alebo fyzickej osobe podľa odseku 2 úmyselným konaním,

g) záväzok úradu uhrádzať osobe zdravotne postihnutej paušálny príspevok podľa odseku 3 do 30 dní po uplynutí kalendárneho mesiaca, za ktorý sa paušálny príspevok poskytuje,

h) ďalšie dohodnuté náležitosti.

(11) Ak sa osoba zdravotne postihnutá nemôže zúčastniť pracovnej praxe z dôvodu jej dočasnej pracovnej neschopnosti, je povinná túto skutočnosť oznámiť úradu do troch pracovných dní od nástupu na dočasnú pracovnú neschopnosť. Ak dočasná pracovná neschopnosť osoby so zdravotným postihnutím počas vykonávania pracovnej praxe trvá viac ako 30 kalendárnych dní, úrad dohodu vypovie.“.

V § 59 ods. 1 sa na konci pripája veta, ktorá znie: „V prípade, že je práca u zamestnávateľa organizovaná ako práca na zmeny60aa), môže byť jednému občanovi so zdravotným postihnutím pridelených viacero pracovných asistentov.“.

Poznámka pod čiarou k 60aa znie:

„60aa) § 90 ods. 1 zákona č. 311/2000 Z. z. Zákonník práce v znení neskorších predpisov.“.

V § 59 za odsek 3 vkladá nový odsek 4, ktorý znie:

„(4) Pracovný asistent môže vykonávať pre zamestnávateľa aj inú činnosť ako tú, ktorá je špecifikovaná v odseku 3 tohto ustanovenia. V prípade, že pracovný asistent vykonáva pre zamestnávateľa len činnosti podľa odseku 3 tohto ustanovenia, nezapočítava sa do celkového počtu zamestnancov na účely posúdenia podmienok podľa § 55 ods. 7 písm. a).“.

Odseky 4 až 8 sa označujú ako odseky 5 až 9.

Za § 60 sa vkladá nový § 61, ktorý znie:

„**§ 61**

V prípade, že sú príspevky podľa ustanovení § 56 až 60 poskytované zamestnávateľovi, ktorý je podnikateľom, ide o štátnu pomoc podľa osobitného predpisu60b). Na štátnu pomoc poskytnutú podľa ustanovení § 56 až 60 sa nevzťahuje zákaz poskytovania štátnej pomoci, ak je štátna pomoc poskytnutá v súlade s osobitnými predpismi60c). Úrad skúma súlad poskytnutej štátnej pomoci predovšetkým s právnymi predpismi spoločenstva o skupinových výnimkách60d) a až následne s právnymi predpismi spoločenstva upravujúcimi minimálnu pomoc60e).“.

Poznámky pod čiarou k 60b, 60c, 60d a 60e znejú:

„60b) Zákon č. 231/1999 Z. z. o štátnej pomoci v znení neskorších predpisov.

60c) § 3 zákona č. 231/1999 Z. z. o štátnej pomoci v znení neskorších predpisov.

60d) Napríklad nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy alebo nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa Článkov 107 a 108 zmluvy.

60e) Nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis.“.

V § 64 ods. 2 sa vypúšťajú na konci tieto slová „zriadeným občanom so zdravotným postihnutím, ktorý prevádzkuje alebo vykonáva samostatnú zárobkovú činnosť“.

**Čl. II**

Zákon č. 447/2008 Z. z. o peňažných príspevkoch na kompenzáciu zdravotného postihnutia a o zmene a doplnení niektorých zákonov v znení zákona č. 8/2009 Z. z., zákona č. 551/2010 Z. z., zákona č. 180/2011 Z. z., zákona č. 486/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z. a zákona č. 375/2014 Z. z. sa mení a dopĺňa takto:

V § 21 ods. 3 sa za prvú vetu vkladá veta, ktorá znie: „Fyzickej osobe s ťažkým zdravotným postihnutím, ktorej sa poskytuje denná pobytová sociálna služba alebo týždenná pobytová sociálna služba, možno poskytnúť osobnú asistenciu na jej sprevádzanie pri pracovných aktivitách alebo vzdelávacích aktivitách.“.

V § 36 ods. 2 sa za prvú vetu vkladá veta, ktorá znie: „Príspevok možno poskytnúť aj osobe, ktorej sa poskytuje denná pobytová sociálna služba alebo týždenná pobytová sociálna služba pre úhradu nákladov na prepravu na vykonávanie pracovných aktivít alebo vzdelávacích aktivít.“.

V § 18 ods. 3 sa za písm. n) vkladá nové písmeno o), ktoré znie:

„o) príspevok na pracovnú prax podľa osobitného predpisu28aa),“.

Poznámka pod čiarou k 28aa znie:

„§ 55a zákona č. 5/2004 Z. z. o službách zamestnanosti v znení neskorších predpisov.“.

**Čl. III**

Tento zákon nadobúda účinnosť 1. januára 2016.